tomron87/hebrew-wikipedia-sentences-corpus huggingface dataset:
הם היו כמה קילומטרים מאתר קרב הביצה העקובה מדם (Battle of Bloody Marsh).
מבצר מטאנזס(Fort Matanzas) NPS פלורידה 15 באוקטובר 19241.2מצודה ספרדית זו מ-1740 הגנה על מפרץ מטאנזס, השפך הדרומי של הנהר מטאנזס, שממנו הייתה הגיש לסיינט אוגוסטין.
המונומנט מנוהל במשותף עם המונומנט הלאומי קסטייו דה סן מרקוס ומגן בנוסף על 400 דונם ביצה מלוחה ואיי מחסום.
פורט מקהנרי(Fort McHenry) NPS מרילנד 3 במרץ 19250.2מבצר פורט מקהנרי, המקום היחיד שהוכרז כמונומנט לאומי ומקום היסטורי קדוש, הוא מצד כוכב הידוע בעיקר מתפקידו במלחמת 1812 כאשר הגן בהצלחה על נמל בולטימור מהתקפה של הצי המלכותי הבריטי.
הגנה שנתנה את ההשראה לפרנסיס סקוט קי לכתוב את "הנס זרוע הכוכבים".
מבצר מונרו(Fort Monroe) NPS וירג'יניה 1 בנובמבר 20111.5המונומנט הלאומי מבצר מונרו מנציח אירועים בהיסטוריה האמריקנית: מסעותיו של ג'ון סמית', מקלט של חופש לעבדים בתקופת מלחמת האזרחים, ומצודה להגנת מפרץ צ'ספיק.
מבצר אורד(Fort Ord) BLM קליפורניה 20 באפריל 201259.3מבצר אורד היה עמדה של צבא ארצות הברית מ-1917 עד 1994. כיום יש בו שבילים ומגוון בעלי חיים.
מבצר פולסקי(Fort Pulaski) NPS ג'ורג'יה 15 באוקטובר 192422.8ב-1862, במהלך מלחמת האזרחים האמריקנית, ניסה צבא האיחוד בהצלחה תותחים עם קנה חרוק כנגד המגינים מהקונפדרציה, וגרם בכך שביצורים מלבנים הפכו חסרי תועלת.
מבצר פולסקי גם שימש כמחנה שבויים במהלך המלחמה.
המונומנט הלאומי כולל את מרבית האי קוקספר (Cockspur Island), כולל המבצר וכל האי מקקווינס (McQueens Island) השכן.
מבצר סטנוויקס(Fort Stanwix) NPS ניו יורק 21 באוגוסט 19350.1מבצר סטנוויקס הגן על דרך אסטרטגית במאה ה-18. המבצר נבנה במהלך מלחמת הצרפתים והאינדיאנים (1754–1763).
המבצר עמד בהצלחה במצור של צבא הפלישה הבריטי במהלך מערכת סרטוגה במלחמת העצמאות של ארצות הברית.
המבצר נהרס בשל התפשטת היישוב רום (Rome) ונבנה מחדש כמונומנט לאומי בשלהי שנות ה-70 של המאה ה-20. פורט סאמטר(Fort Sumter) NPS קרוליינה הדרומית 28 באפריל 19480.9מבצר הנמצא בצ'ארלסטון, קרוליינה הדרומית, בארצות הברית ונקרא על שמו של גיבור מלחמת העצמאות האמריקנית הגנרל תומאס סאמטר.
הוא נועד להגן על הנמל מפני תקיפה ימית במסגרת מערכת הגנת החופים השלישית, אך התפרסם בשל היותו המקום שבו נורו היריות הראשונות במלחמת האזרחים האמריקנית במהלך הקרב אשר נקרא על שמו של המבצר.
מבצר מולטרי (Fort Moultrie) הסמוך שייך למונומנט זה..
מבצר יוניון(Fort Union) NPS ניו מקסיקו 5 באפריל 19562.9עמדה צבאית ומחסן אספקה משלהי המאה ה-19. המבצר הוקם בהצטלבות בין שני ענפים של שביל סנטה פה.
פוסיל ביוט(Fossil Butte) NPSויומינג 23 באוקטובר 197233.2פוסיל ביוט (Fossil Butte, מילולית "גבעת המאובנים") משמר שכבות של קרקעית אגם בנות 50 מיליון שנים, הקרויות תצורת גרין ריוור (Green River Formation), העדויות הפלאונטולוגיות הטובות ביותר לבעלי החיים הימיים מהשלישון באמריקה הצפונית.
מקום הולדתו של ג'ורג' וושינגטון(George Washington Birthplace) NPS וירג'יניה 23 בינואר 19302.6אתר זה, המייצג חוות טבק בווירג'יניה של המאה ה-18, הוא מקום הולדתו וילדותו של ג'ורג' וושינגטון.
הכניסה כוללת אובליסק משיש ורמונט שהוא העתק מוקטן פי עשרה של אנדרטת וושינגטון בבירה וושינגטון.
כמו כן בתוך המונומנט הבית ההיסטורי שבו נולד, בית המטבח ובית הקברות של משפחת וושינגטון.
ג'ורג' וושינגטון קרבר(George Washington Carver) NPSמיזורי 14 ביולי 19430.8האתר משמר את החווה של מוזס קארבר (Moses Carver), שהיה בית הילדות של ג'ורג' וושינגטון קרבר, מדען ומחנך שפיתח שימושים רבים לבוטנים.
זה המונומנט הלאומי הראשון המוקדש לאפריקאי-אמריקאי והראשון שהיה מוקדש למי שאינו נשיא.
סקוויה ענקית(Giant Sequoia) USFS קליפורניה 15 באפריל 20001,427המונומנט כולל 38 מתוך 39 חורשות הסקוויה הענקית ביער הלאומי סקוויה, בערך כמחצית מכל חורשות הסקוויה הקיימות.
המונומנט כולל אחד מעשרת עצי הסקוויה הגדולים ביותר עץ בול (Boole Tree).
שני חלקי המונומנט סביב הפארק הלאומי קינגס קניון והפארק הלאומי סקוויה.
מגורי צוק חילה(Gila Cliff Dwellings) NPS ניו מקסיקו 16 בנובמבר 19072.2המונומנט שוכן בתחומי אזור טבע בראשיתי חילה (Gila Wilderness) התושבים בני תרבות מגיון חיו במגורי צוק, 55 מטרים מקרקעית הקניון מ-1280 ועד תחילת המאה ה-14. הם חיו בחמש מערות ובהם 46 חדרים.
המגורים נתגלו על ידי הנרי ב.
Ailman) ב-1878. גולד ביוט(Gold Butte) BLM נבדה 28 בדצמבר 20161,201.7המונומנט הלאומי גולד ביוט (מילולית "הגבעה המוזהבת") נוף דרמטי במדבר מוהאבי של אבן חול אדומה, קניונים, הרים מיוערים, אומנות סלע קדומה, מחסות סלעים, בורות צלייה ועיירת רפאים של כורים.
גברנרז איילנד(Governors Island) NPS ניו יורק 19 בינואר 2001 0.1מ-1783 ועד 1966 שימש האי גברנרז איילנד (מילולית "אי המושלים") בנמל ניו יורק כעמדה צבאית, ומ-1966 עד 1996 זה היה מתקן של משמר החופים של ארצות הברית.
באי שני מונומנטים היסטוריים, פורט ג'יי ומצודת ויליאמס, ששימשו כעמדות להגן על העיר ניו יורק מהתקפה.
גרנד קניון-פראשנט(Grand Canyon-Parashant) BLM, NPS אריזונה 11 בינואר 20004,132המונומנט הלאומי גרנד קניון-פראשנט שכן על הגדה הצפונית של הגרנד קניון, וכולל מגוון של משאבי טבע והיסטוריה.
81 קילומטרים רבועים מתוך 4,132 קילומטרים רבועים של המונומנט הם גם בתוך אזור הנופש הלאומי אגם מיד.
גרנד קניון-פראשנט לא נחשב כיחידה רשמית של שירות הפארקים.
אין במונומנט כבישים סלולים או שירותים למבקרים.
גרנד פורטאז'(Grand Portage) NPS מינסוטה 27 בינואר 19602.9גרנד פורטאז' הוא שביל באורך 13.7 קילומטרים העוקף סדרה של מפלים בנהר פיג'ן (Pigeon River) בסמוך לימת סופיריור.
האזור היה דרך סחר חיונית ומרכז פעילות של סחר הפרוות כמו גם אתר מורשת של שבט האוג'יבווה.
גרנד סטיירקייס-אסקלנטה(Grand Staircase-Escalante) BLM יוטה 18 בספטמבר 19964,062.5כשהמונומנט הוכרז על ידי הנשיא ביל קלינטון הוא השתרע על שטח של 7,700 קילומטרים רבועים.
תחת הנשיא דונלד טראמפ קוצץ שטח המונומנט לכ-4,000 קילומטרים רבועים.
במקור כלל המונומנט את האזור הקרוי גרם המדרגות הגדול, את רמת קאיפורוביטס, והקניונים של הנהר אסקלנטה.
המונומנט ידוע בשל הממצאים הפלאונטולוגיים והגאולוגיה שלו, והיה המונומנט הראשון שתוחזק בידי לשכת ניהול הקרקעות של ארצות הברית.
שכבות המאובנים הגרמן(Hagerman Fossil Beds) NPS איידהו 18 בנובמבר 198817.6מונומנט זה כולל את הריכוז הגדול ביותר של מאובני סוס הגרמן (Equus simplicidens) באמריקה הצפונית.
המונומנט מגן על מצבור המאובנים הגדול ביותר בעולם מתקופת הפליוקן, לפני כ-3.5 מיליון שנים.
צמחים ובעלי חיים אלו מייצגים הצצה אחרונה לתקופה לפני עידן הקרח, וההופעה המוקדמת ביותר של צמחים ובעלי חיים מודרניים.
מסילת הרכבת המחתרתית של הארייט טאבמן(Harriet Tubman Underground Railroad) FWS מרילנד 25 במרץ 20131.9הארייט טאבמן הייתה לוחמת זכויות אדם אפרו-אמריקאית, ממתנגדי העבדות, ופעילה מרכזית בהברחת עבדים בורחים, פעילות המכונה מסילת הרכבת המחתרתית, שהובילה עשרות עבדים לחופש.
מונומנט זה כולל אתרים הקשורים לחייה של טאבמן, כולל תעלת סטיוארט (Stewart's Canal) שנחפרה בידי עבדים והבית של ג'יקוב ג'קסון (Jacob Jackson).
האזורים בתוך המונומנט הלאומי המנוהלים בידי שירות הפארקים הלאומיים הוכרזו בנוסף גם כפארק היסטורי לאומי, ומנוהלים על ידי שירות הפארקים באמצעות התייחסות לחקיקה של ניהול פארק היסטורי לאומי.
פימה הוהוקם(Hohokam Pima) NPS אריזונה 21 באוקטובר 19726.8פימה הוהוקם הוא חלק מקהילת האינדיאנים של הנהר חילה (Gila River Indian Community) ואינו פתוח לציבור.
הונואוליאולי(Honouliuli) NPS הוואי 19 בפברואר 20150.6כולל את שטח מחנה העקורים הונואוליאולי על האי אואהו.
היה זה מתקן הכליאה הגדול ביותר ושפעל במשך התקופה הארוכה ביותר, ששימש לכליאת היפנים בארצות הברית.
הובנוויפ(Hovenweep) NPS קולורדו, יוטה 2 במרץ 19233.2המונומנט הלאומי הובנוויפ כולל שישה מקבצים של חורבות של ילידים.
קניון הולי (Holly Canyon), קניון הקברי (Hackberry Canyon), מצודת קאטתרואט (Cutthroat Castle) ונקודת גודמן (Goodman Point) שוכנים בקולורדו ומגדל סקוור (Square Tower) וקייג'ון (Cajon) שוכנים ביוטה.
האנסאזי חיו בהובנווייפ מ-1150 עד 1350. יער האיירונווד(Ironwood Forest) BLM אריזונה 9 ביוני 2000522.3המונומנט הלאומי יער האיירונווד שוכן בתחומי מדבר סונורה וכולל ריכוזים משמעותיים של עצי אולנייה מדברית (Olneya tesota) הקרויים באנגלית איירונווד (Ironwood), ושני מינים בסכנת הכחדה של בעלי חיים וצמחים.
יותר מ-200 אתרים ארכאולוגיים של פלאו-אינדיאנים ותרבות הוהוקם המתוארכים בין 600 ל-1450 לספירה זוהו בשטח המונומנט.
מערת ג'ואל(Jewel Cave) NPS דקוטה הדרומית 7 בפברואר 19085.2מערת ג'ואל (Jewel Cave, מילולית "מערת התכשיט") היא המערה השנייה בגודלה בעולם, שבה 227 קילומטרים ממופים של מעברים.
המערה השוכנת בגבעות השחורות נתגלתה ב-1900 וקרויה כך בשל גבישי הקלציט שבה.
שכבות המאובנים ג'ון דיי(John Day Fossil Beds) NPS אורגון 26 באוקטובר 197456.9שכבות המאובנים שוכנות בתחומי אגן הנהר ג'ון דיי (John Day River) וכוללות מאובנים שלמים ושמורים היטב של צמחים ובעלי חיים של יותר מ-40 מתוך 65 השנים של עידן הקנוזואיקון.
המונומנט מחולק לשלוש יחידות: הגבעות הצבועות (Painted Hills), הקרויות על שם שיכוב הצבוע בגוונים עדינים; שיפ רוק (Sheep Rock, מילולית "סלע הכבשה") וקלארנו (Clarno).
"האגן הכחול" (Blue Basin), הוא עמק עגול של אפר געשי שהפך לאבן חרסית בשל סחיפה ממושכת, הצבוע בכחול פסטל בגלל מינרלים.
ג'ורסיק(Jurassic) BLM יוטה 12 במרץ 20193.4במרכז המונומנט מחצבת לילנד קליוולנד שבה נתגלו מעל ל-12,000 מאובנים של עצמות מתור היורה, 75% מהם של טורפים, ובהם 46 פרטים של אלוזאורוס.
סלעי האוהלים קאשה-קאטובי(Kasha-Katuwe Tent Rocks) BLM יוטה 17 בינואר 200118.8קאשה-קאטובי (Kasha-Katuwe) ידוע בשל הגאולוגיה של שכבות הסלעים והאפר הגעשיים שהושקעו בהתפרצות געשית.
הוא גובל בצד המזרחי של הפארק המדינתי בקסטר במחוז פנובסקוט.
שכבות הלבה(Lava Beds) NPS קליפורניה 21 בנובמבר 1925189זהו האתר של הריכוז הגדול ביותר של מערות מסוג צינור לבה באמריקה הצפונית.
הוא כולל גם את נקודת פטרוגליף (Petroglyph Point), אחד מהשטחים הגדולים ביותר של אמנות סלע של הילידים.
המונומנט משתרע על המדרון הצפון-מזרחי של הר הגעש מדיסין לייק (Medicine Lake Volcano), הר הגעש הגדול ביותר ברכס קסקייד.
שדה הקרב ליטל ביגהורן(Little Bighorn Battlefield) NPS מונטנה 1 ביולי 19403.1המונומנט כולל את שדה קרב ליטל ביגהורן מ-1876 בין רגימנט הפרשים השביעי בפיקודו של ג'ורג' ארמסטרונג קסטר וכוח משולב של לקוטה-שאיין ואראפהו, בית הקברות הלאומי קסטר ושדה הקרב רנו-בנטין (Reno-Benteen Battlefield).
שקע מריאנה(Marianas Trench Marine) NOAA, FWS איי מריאנה הצפוניים, גואם 6 בינואר 2009247,172.6מונומנט ימי זה, המשתרע על כ-250,000 קילומטרים רבועים, כולל את המים והאיים השקועים מתחת למים של שלושת האיים הצפוניים ביותר של איי מריאנה, 22 אתרים געשיים השקועים מתחת למים ושקע מריאנה.
בית מדגר ומירלי אוורס(Medgar and Myrlie Evers Home) NPS מיסיסיפי 12 במרץ 2019הבית נבנה ב-1956 ושימש ביתם של מירלי ומדגר אוורס (1925–1963), פעיל זכויות אדם אפרו-אמריקאי, בזמן הירצחו.
צוותי הכלבנים הצבאיים(Military Working Dog Teams) DOD טקסס 28 באוקטובר 2013המונומנט, השוכן בבסיס חיל האוויר לקלנד (Lackland Air Force Base), שבו מופעלת תוכנית הכלבנות הצבאית של מחלקת ההגנה של ארצות הברית, מנציח את המאמצים והקורבנות של כלבים בשירות הצבאי של ארצות הברית.
שדה הקרב מיל ספרינגס(Mill Springs Battlefield) NPS קנטקי12 במרץ 2019המונומנט מנציח את קרב מיל ספרינגס בדרום-מרכז קנטקי שהתרחש ב-19 בינואר 1862 שבו הצליח צבא האיחוד לנצח בפעם הראשונה בקרב את צבא הקונפדרציה במלחמת האזרחים האמריקנית.
הפיורדים המעורפלים(Misty Fjords) USFS אלסקה 1 בדצמבר 19789,283.8המונומנט שוכן בתוך היער הלאומי טונגס וקרוי יוסמיטי של הצפון בשל הגאולוגיה הדומה.
הוא מכיל בנוסף את המרבצים של המוליבדן של גבעת קוורץ (Quartz Hill), ככל הנראה המרבצים הגדולים ביותר בעולם של מינרל זה.
בכל המונומנט יש סלעי גרניט בהיר, בן כ-50 עד 70 מיליון שנים (מהאאוקן ועד הקרטיקון), שעוצבו על ידי קרחונים לעמקים עמוקים בצורת האות U.
צפיר הקורדילרים חי במקומות הגבוהים וגם דובים חומים ושחורים נפוצים באתר.
שבילי מוהאבי(Mojave Trails) BLM קליפורניה 12 בפברואר 20166,475המונומנט הלאומי שבילי מוהאבי משתרע על 6,475 קילומטרים רבועים, שמתוכם כ-1,400 קילומטרים רבועים הוגדרו קודם כאתר טבע בראשיתי, ומורכב מפסיפס מדהים של שושלות הרים פראיים, קילוחי לבה קדמוניים ודיונות חול מרהיבות.
המונומנט מגן על אתרים היסטוריים כולל נתיבי סחר של ילידי אמריקה, מחנות אימון ממלחמת העולם השנייה, והקטע הארוך ביותר שלא עבר פיתוח של כביש 66. מבצר מונטזומה(Montezuma Castle) NPS אריזונה 8 בדצמבר 19064.1מבצר מונטזומה הוא מגורי צוק שנבנו על ידי בני תרבות סינאגואה מהתקופה הפרה-קולומביאנית בין 1100 ל-1400 לספירה.
שם האתר מטעה כיוון שאין לו שום קשר למונטזומה.
עם זאת, כמה שבטי ילידים מודרניים שיש להם קשר לאתר כוללים את היאוואפיי, ההופי והזוני.
המונומנט כולל גם את באר מונטזומה (Montezuma Well), ששימשה להשקיה מאז המאה ה-8. הר סנט הלנס(Mount St.
Helens) USFS וושינגטון 27 באוגוסט 1982458.1בעקבות התפרצות הר הגעש סנט הלנס ב-1980, הוקצה האזור למחקר, נופש וחינוך.
בכוונה לא שוקם דבר במטרה שהסביבה תגיב באורח טבעי להפרעה שיצרה ההתפרצות.
יער מיור(Muir Woods) NPS קליפורניה 9 בינואר 19082.2המונומנט, חלק מאתר הנופש הלאומי גולדן גייט, הוא אחד מאחרוני היערות הראשוניים של סקוויה נאה (Sequoia sempervirens) באזור מפרץ סן פרנסיסקו, כמו גם בין הנגישים ביותר.
הקשתות הטבעיות(Natural Bridges) NPS יוטה 16 באפריל 190830.9שוכן בהצטלבות הקניון הלבן וקניון ארמסטרונג (Armstrong Canyon), הוא חלק מאגן הניקוז של הנהר קולורדו.
באתר מצויים הקשת הטבעית השנייה בגודלה בחצי הכדור המערבי, כמו גם הקשת השלישית בגודלה.
הקשתות נחצבו מאבן חול לבנה של תצורת סידר מסה (Cedar Mesa Formation) מהטריאס שגם נתנה לקניון את שמו.
נאוואחו(Navajo) NPS אריזונה 20 במרץ 19091.5מונומנט זה משמר שלושה ממגורי הצוק השלמים ביותר של האנסאזי.
המונומנט שוכן גבוה על רמת שונטו (Shonto plateau) כשהוא צופה אל מערכת קניון טסגי (Tsegi Canyon) בשטחה של אומת נאוואחו בצפון אריזונה.
ניוברי(Newberry) USFS אורגון 5 בנובמבר 1990232המונומנט, השוכן בתוך היער הלאומי דשוטס, מגן על אזור סביב הר הגעש ניוברי (Newberry Volcano) ותוואי הנוף הגאולוגיים שלו.
הוא מכיל מעל ל-200 קילומטרים רבועים של אגמים, קילוחי לבה ותוואי נוף גאולוגיים אחרים.
הקניונים הצפון-מזרחיים והרי מצולה(Northeast Canyons and Seamounts Marine) NOAA, FWS האוקיינוס האטלנטי15 בספטמבר 201612,724.6המונומנט מגן על ארבעה הרי מצולה ושלושה קניונים עמוקים מאוד במדף היבשה, כ-150 קילומטרים מחוף מסצ'וסטס, משכן לכמה מינים בסכנת הכחדה.
First marine national monument created in Atlantic אוקמולגי(Ocmulgee) NPS ג'ורג'יה 23 בדצמבר 1936 2.8אוקמולגי (Ocmulgee) משמר עקבות של יותר מ-10,000 שנים של תרבות ילידית מדרום-מזרח ארצות הברית, כולל תילים של תרבות המיסיסיפי.
מציידים מעידן הקרח ועד ילידים בני שבט קריק מהתקופה המודרנית, יש עדויות למגורים אנושים לפחות 10,000 שנים.
בין שנת 900 לשנת 1150, חיה באתר זה הסמוך לנהר אוקמולגי חברה מפותחת שנשענה על חקלאים מיומנים.
מערות אורגון(Oregon Caves) NPS אורגון 12 ביולי 190918.4המונומנט ידוע בשל מערות השיש, כמו גם בשל מאובני היגואר ודוב גריזלי מהפליסטוקן שנמצאו במערות העמוקות.
יש במונומנט ארבעה מבנים עיקריים: טירת מערות אורגון (Oregon Caves Chateau), מגורי שומרי הפארק, הבקתה (Chalet) והפנימיה הישנה.
אורגן פייפ קקטוס(Organ Pipe Cactus) NPS אריזונה 13 באפריל 19371,338.3מונומנט זה היא המקום היחיד בארצות הברית שבה גדל בבר מין הקקטוס Stenocereus thurberi (באנגלית Organ pipe cactus, מילולית "קקטוס צינור העוגב").
במונומנט יש מינים רבים אחרים של קקטוסים ופרחי מדבר האנדמיים למדבר סונורה.
חוות בייטס ול (Bates Well Ranch) וחוות דוס לומיטס (Dos Lomitas Ranch) שוכנים גם הם בתחומי מונומנט זה.
הפסגות המדבריות של הרי אורגן(Organ Mountains-Desert Peaks) BLM ניו מקסיקו 21 במאי 20141,697.8האזור המוגן כולל חמישה רכסי הרים המתרוממים מעל מדבר צ'יוואווה: הרי רובלדו (Robledo Mountains), סיירה דה לאס אובס (Sierra de las Uvas), הרי דוניה אנה (Doña Ana Mountains), הרי אורגן (Organ Mountains) והרי פוטרייו (Potrillo Mountains).
יש בערך 870 מינים של צמחים וסקולריים, והאזור פופולרי לטיולים רגליים וטיפוס הרים.
האיים המרוחקים באוקיינוס השקט(Pacific Remote Islands Marine) NOAA, FWS דרום דרום-מערב מהוואי 6 בינואר 20091,270,477.6המונומנט הימי כולל את האיים: בייקר, האולנד, ג'רוויס, אטול ג'ונסטון, שונית קינגמן, אטול פאלמירה ווייק, השוכנים באוקיינוס השקט דרומית-מערבית להוואי.
פפהאנאומוקואקאה(Papahānaumokuākea) NOAA, FWS הוואי 15 ביוני 20061,508,864.7המונומנט הימי משתרע על שטח נרחב של מי האוקיינוס השקט, ובהם עשרה איים ואטולים מאיי הוואי הצפון-מערביים, כולל אטול מידווי (שבו קיים גם האתר מקלט חיות הבר הלאומי אטול מידווי).
המונומנט הוקם ב-2006 על שטח של 360,000 קילומטרים רבועים, והורחב ב-26 באוגוסט 2016, ליותר מפי ארבעה לשטח כולל של 1,510,000 קילומטרים רבועים.
זהו האזור המוגן הגדול ביותר על פני כדור הארץ.
הארכיפלג של האיים הצפון-מערביים של הוואי הם "אתר הרבייה הגדול ביותר בכדור הארץ של עופות ימיים, ובו למעלה מ-14 מיליון עופות מ-22 מינים, והוא המשכן לכמעט כל האוכלוסייה העולמית של אלבטרוס נצחי והאוכלוסייה היחידה שנשארה של כלב ים נזירי הוואי המצוי בסכנת הכחדה".
הוא הוכרז אתר מורשת עולמית ב-2010. פטרוגליף(Petroglyph) NPS ניו מקסיקו 27 ביוני 199029.2מונומנט זה מגן על מגוון משאבי טבע ותרבות, כולל חמישה חרוט געשיים, מאות אתרים ארכאולוגיים וכ-25,000 דמויות שנחרתו על ידי ילידים והמתיישבים הספרדים הראשונים.
הוא שוכן בווסט מסה (West Mesa), מתלול בזלת געשי.
פייפסטון(Pipestone) NPS מינסוטה 25 באוגוסט 19371.1מונומנט פייפסטון (מילולית "אבן המקטרת") משמר מחצבות מסורתיות של קטליניט (סוג של אבן בוץ שעברה התמרה) שממנו נהגו לייצר מקטרות שלום, החיוניות לתרבות של האינדיאנים של המישורים.
המחצבות היו קדושות לסו וללקוטה והיו בטריטוריה נייטרלית שבה הותר לבני כל השבטים לחצוב את האבן.
עמוד פומפייס(Pompeys Pillar) BLM מונטנה17 בינואר 20010.2עמוד פומפייס (Pompeys Pillar) הוא עמוד אבן חול בגובה 46 מטרים מתצורת הל קריק המתוארכת לקרטיקון העליון בסמוך לנהר ילוסטון.
על העמוד יש שפע פטרוגליפים של האינדיאנים בארצות הברית, כמו גם חתימה של חוקר הארצות ויליאם קלארק שקרא לתצורה על שם בנה העולל של סקאגוואה.
פוברטי פוינט(Poverty Point) NPS לואיזיאנה 31 באוקטובר 19883.7פוברטי פוינט הוא אתר ארכאולוגי פרהיסטורי המתוארך בין 1650 לפנה"ס ל-700 לפנה"ס וכולל שש טבעות עפר ושבעה תילים.
קוטר הטבעת החיצונית הוא 1.21 קילומטר, והתל הגדול ביותר מתנשא לגובה של 16 מטרים.
הוא הוכרז אתר מורשת עולמית ב-2014. עקבות פרהיסטוריים(Prehistoric Trackways) BLM ניו מקסיקו30 במרץ 200921.4עקבות פרהיסטוריים (Prehistoric Trackways) מכיל עקבות רגליים מאובנות של מספר רב של דו-חיים, זוחלים וחרקים מהפלאוזואיקון, כמו גם צמחים מאובנים ועץ מאובן המתוארכים לפני כ-280 מיליון שנים.
בית לינקולן והחיילים המשוחררים(President Lincoln and Soldiers' Home) AFRH וושינגטון די.
7 ביולי 20000.01הנשיא אברהם לינקולן ומשפחתו התגוררו מדי עונה בשטח של בית החיילים המשוחררים (Armed Forces Retirement Home), שנוסד ב-1851 עבור חיילים משוחררים נכים וחסרי בית.
המונומנט הלאומי ומרכז המבקרים הסמוך שמורים ומתופעלים על ידי עמותה ציבורית "הקוטג' של הנשיא לינקולן בבית החיילים" (President Lincoln's Cottage at the Soldiers' Home).
פולמן(Pullman) NPS אילינוי 19 בפברואר 20152 דונםהמבנה הוקם עבור חברת פולמן, והיה הקהילה התעשייתית הראשונה בארצות הברית והאתר שבו התחוללה ב-1894 שביתת פולמן.
ריינבו ברידג'(Rainbow Bridge) NPS יוטה 30 במאי 19100.6ריינבו ברידג' (Rainbow Bridge, מילולית "גשר הקשת בענן") הוא אחד מהקשתות טבעיות הגדולות בעולם.
גובהו 88 מטרים, ומדידות שנערכו בעזרת לייזר ב-2007 קבעו שמפתח הקשת הוא 71 מטרים.
הקשת בנויה מאבן חול שנוצרה בטריאס וביורה.תקופת השיקום(Reconstruction Era)NPSקרוליינה הדרומית12 בינואר 20170.1המונומנט הוקם בינואר 2017 לשמר ולהנציח את תקופת השיקום שאחרי מלחמת האזרחים האמריקנית וכולל ארבעה מבנים באזור ביופורט בקרוליינה הדרומית.
ריו גראנדה דל נורטה(Río Grande del Norte) BLM ניו מקסיקו 25 במרץ 2013982.2האתר כולל חלק מקניון הריו גראנדה והרי געש כבויים של השדה הגעשי רמת טאוס (Taos Plateau volcanic field).
באתר יש אובייקטים ארכאולוגיים והיסטוריים כולל פטרוגליפים ואתרי התיישבות ספרדיים.
האתר הוא משכן למגוון בעלי חיים ואפשרויות נופש.
אטול רוז(Rose Atoll) NOAA, FWS סמואה האמריקנית 6 בינואר 200934,839.6המונומנט הימי כולל את שני האיים הקטנים של אטול רוז (Rose Atoll), לגונה ושונית אלמוגים מזרחית לסמואה האמריקנית.
זו גם הנקודה הדרומית ביותר בארצות הברית.
מערת ראסל(Russell Cave) NPS אלבמה 11 במאי 19611.3מערת ראסל היא תרומה של הנשיונל ג'יאוגרפיק.
הכניסה הראשית למערה, הגדולה באופן יוצא דופן, שימשה כמחסה לאינדיאנים בתקופה הפרהיסטורית מההתיישבות האנושית המוקדמת ביותר הידועה בדרום-מזרח ארצות הברית.
הסלע שבתוכו נוצרה מערת ראסל נוצר לפני למעלה מ-300 מיליון שנים בקרקעית ים פנימי שכיסה את האזור.
אסון סכר סנט פרנסיס(Saint Francis Dam Disaster) USFS קליפורניה 12 במרץ 20191.4סכר סנט פרנסיס נבנה בין 1924 ל-1926 כחלק ממערכת המים של לוס אנג'לס.
הסכר התמוטט ב-12 במרץ 1928, והשיטפון גבה את חייהם של 431 נפשות, האסון השני בגודלו בתולדות קליפורניה לאחר רעידת האדמה בסן פרנסיסקו.
הרי סן גבריאל(San Gabriel Mountains) USFS קליפורניה 10 באוקטובר 20141,397.1המונומנט משתרע על כ-1,400 קילומטרים רבועים של הרי סן גבריאל (San Gabriel mountains) בצפון מחוז לוס אנג'לס ומערב מחוז סן ברנרדינו, ובו פסגות עד גובה 3,069 מטרים.
הרי סן גבריאל מהווים אחת מאפשרויות הנופש הבודדות באזור פתוח הקרובים לתושבי מחוז לוס אנג'לס והם גם אגן ניקוז לאזור לוס אנג'לס.
איי סן חואן(San Juan Islands) BLM וושינגטון 25 במרץ 20133.9באיי סן חואן במפרץ פיוג'יט יש כמה מגדלורים היסטוריים ונופים פראיים.
הם בתי גידול לקטלנים, עיטים וכלבי ים, ויש בהם אפשרויות לשיט בקיאקים, צפרות ופעילויות נוספות.
מחולות ועד שלג(Sand to Snow) BLM, USFS קליפורניה 12 בפברואר 2016623.2מונומנט זה, המשתרע על יותר מ-600 קילומטרים רבועים, מתפרש מאדמות לשכת ניהול הקרקעות בקרקעית מדבר סונורה ועד גובה של מעל ל-3,000 מטרים באזור הטבע הבראשיתי סן גורגוניו (San Gorgonio) ביער הלאומי סן ברנרדינו.
הרי סנטה רוזה וסן חסינטו(Santa Rosa and San Jacinto Mountains) BLM, USFS קליפורניה 24 באוקטובר 20001,133.2מונומנט זה משמר חלקים גדולים מרכסים של הרי סנטה רוזה (Santa Rosa Mountains) והרי סן חסינטו, הרכסים הצפוניים ביותר ברכסי חצי האי (Peninsular Ranges).
חלקים הם בתחומי היער הלאומי סן ברנרדינו ואזור השימור של מדבר קליפורניה.(California Desert Conservation Area).
צוק סקוטס(Scotts Bluff) NPS נברסקה 12 בדצמבר 191912.2צוק סקוטס הוא תצורה גאולוגית וציון דרך חשוב במאה ה-19 להולכים בשביל אורגון ושביל מורמון.
המונומנט כולל כמה צוקים בגדה הדרומית של הנהר נורת פלאט, אבל הוא קרוי על שם צוק בולט הקרוי צוק סקוטס המתנשא לגובה של 250 מטרים מעל למישור בנקודה הגבוהה ביותר.
מדבר סונורה(Sonoran Desert) BLM אריזונה 17 בינואר 20011,968.4מונומנט זה מגן על חלק קטן של מדבר סונורה.
הוא משכן לכמה מינים המוגדרים על ידי הממשל הפדרלי בסכנת הכחדה, ויש בו שלושה אזורי טבע בראשיתיים, אתרים היסטוריים וארכאולוגיים חשובים, ושרידים של כמה דרכים היסטוריות.
פסל החירות(Statue of Liberty) NPS ניו יורק, ניו ג'רזי 15 באוקטובר 1924פסל החירותפסל אייקוני זה, שנבנה ב-1886 על האי ליברטי איילנד וגובהו 46 מטרים, מנציח מאה שנה לחתימה על הצהרת העצמאות של ארצות הברית, והוא מחווה של ידידות מצרפת לארצות הברית.
"החירות מאירה את העולם" הוא סמל לברכה למהגרים לארצות הברית והוכרז כאתר מורשת עולמית.
האי אליס איילנד, שדרכו עברו 12 מיליון מהגרים, כלול במונומנט.
סטונוול(Stonewall) NPS ניו יורק24 ביוני 201631 דונםפונדק סטונוול (Stonewall Inn), המקוצר לעיתים קרובות לסטונוול, הוא גיי בר ופונדק בניו יורק והאתר שבו התחוללו מהומות סטונוול ב-1969, המקובלות כאירוע הבודד החשוב ביותר שהוביל לתנועת ה-gay liberation והמאבק המודרני לזכויות הלהט"בים בארצות הברית.
בנוסף לפונדק כלול באתר פארק רחוב כריסטופר (Christopher Street Park), שבצידו השני של רחוב כריסטופר.
הר הגעש סנסט קרייטר(Sunset Crater Volcano) NPS אריזונה 30 במאי 193012.3סנסט קרייטר (Sunset Crater, מילולית "לוע השקיעה") הוא הצעיר ביותר בשרשרת הרי הגעש של השדה געשי סן פרנסיסקו, הקשור לפסגות סן פרנסיסקו הסמוכות.
הפעילות הגעשית האחרונה במאה ה-13 צבעה את חלקו העליון של החרוט בסלעים בגוונים של אדום וכתום בוהקים, המקור לשם הר הגעש.
מערת טימפנוגוס(Timpanogos Cave) NPS יוטה 14 באוקטובר 19221מערכת מערת טימפנוגוס שוכנת ברכס ואסאץ' (Wasatch Range) בקניון אמריקן פורק (American Fork Canyon).
שלושה אולמות עיקריים נגישים: מערת הנסן (Hansen Cave), המערה האמצעית, ומערת טימפנוגוס.
ניתן לצפות במשקעי מערה או ספלאותמים צבעוניים רבים, כולל הלקטיטים, קותל חזיר, עמודים, משטחים גירניים (flowstone), פופקורן מערות ווילונות.
טונטו(Tonto) NPS אריזונה 21 באוקטובר 19074.5המונומנט הלאומי טונטו שוכן בפינה הצפון-מזרחית של מדבר סונורה לאורך הנהר סולט.
טונטו משמר שני מגורי צוק שבהם התגוררו בני תרבות סלאדו (Salado culture) מהמאה ה-13 עד המאה ה-15. המונומנט מוקף ביער הלאומי טונטו.
אגם טולי(Tule Lake) NPS, FWS קליפורניה12 במרץ 2019המונומנט מנציח את כליאת היפנים בארצות הברית במהלך מלחמת העולם השנייה במחנה הריכוז של אגם טולי, אחד מ-10 מחנות שבהם רוכזו אזרחים ממוצא יפני.
התנאים במחנה זה היו המחמירים ביותר ואליו נשלחו התושבים החשודים ביותר באהדה ליפן.
שכבות המאובנים טולי ספרינג(Tule Springs Fossil Beds) NPS נבדה 19 בדצמבר 201491.7אתר ארכאולוגי צפונית ללאס וגאס ובו אלפי מאובנים פרהיסטוריים, כולל ממותה צמרית, אריה וגמל באזור שפעם היה ביצה.
טוזיגוט(Tuzigoot) NPS אריזונה 25 ביולי 19393.3טוזיגוט משמר חורבות פואבלו בן שתיים עד שלוש קומות בפסגת רכס אבן גיר ואבן חול בעמק ורדה (Verde Valley).
הפואבלו נבנה על ידי בני תרבות סינאגואה בין 1125 ו-1140. בתרונות נהר המיזורי העליון(Upper Missouri River Breaks) BLM מונטנה 17 בינואר 20011,527.1סדרה של אזורי בתרונות המכונים בפי המקומיים ברייקס (Breaks) המאופיינים במחשופי סלעים, צוקים תלולים ומישורים מכוסי עשב לאורך 240 קילומטרים של חלקו העליון של נהר המיזורי במרכז מונטנה.
הברייקס הם משכן ללפחות 60 מינים של יונקים ומאות מיני עופות.
צ'ארלס מריון ראסל (Charles Marion Russell) צייר במקום לעיתים קרובות ומשלחת לואיס וקלארק עברה כאן בדרכה לאוקיינוס השקט.
צוקי השני(Vermilion Cliffs) BLM אריזונה 9 בנובמבר 20001,131.4מתלולים תלולים שעברו סחיפה הבנויים בעיקר אבן חול, אבן טין, אבן גיר ופצלים מתנשאים עד לגובה קרוב ל-1,000 מטרים מבסיסם.
סלעי משקע אלו עברו סחיפה עמוקה במשך מיליוני שנים, שחשפה מאות שכבות צבעוניות.
המונומנט מגן על רמת פאריה (Paria Plateau), צוקי השני, גבעות קויוט (Coyote Buttes) וקניון פראיה (Paria Canyon).
שונית האלמוגים של איי הבתולה(Virgin Islands Coral Reef) NPS איי הבתולה של ארצות הברית 17 בינואר 200151.4שוניות אלמוגים, קרקעית חולית, ערוגות עשב ים ויערות מנגרובים הם ברצועה בת 4.8 קילומטרים המקיפה את האי סנט ג'ון.
הממותות של וייקו(Waco Mammoth) NPS טקסס 10 ביולי 20150.4המונומנט הלאומי הממותות של וייקו הוא אתר פלאונטולגי ומוזיאון בווייקו בטקסס שבו נתגלו מאובנים של עשרים וארבע ממותות קולומביאניות ויונקים אחרים מהפליסטוקן.
האתר הוא הריכוז הגדול ביותר של עדר יחיד של ממותות שמתו באותו אירוע, שמשערים כי היה שיטפון בזק.
שותפות מקומית קמה באתר לאחר שנתגלתה העצם הראשונה.
קניון וולנאט(Walnut Canyon) NPS אריזונה 30 בנובמבר 191514.3קניון וולנאט מגן על 25 חדרים במגורי צוק שנבנו על ידי בני תרבות סינאגואה.
הוא שוכן ברמת קולורדו וחוצב דרכו דרך אבן גיר קאיבאב מהפרם, וחושף את תצורת טורוויפ ואבן חול קוקונינו.
וופטקי(Wupatki) NPS אריזונה 9 בדצמבר 1924143.3אתרי התיישבות רבים שנבנו על ידי בני תרבויות סינאגואה, קוהונינה (Cohonina) והאנסאזי מפוזרים ברחבי המונומנט.
כ-2,000 בני אנסאזי עקרו לכאן לאחר ההתפרצות של הר הגעש סנסט קרייטר במאה ה-11. בית יוקה(Yucca House) NPS קולורדו 19 בדצמבר 19190.1המונומנט, המוגדר כמונומנט לאומי לצורכי מחקר, הוא אתר ארכאולוגי של אנשי הפואבלו הקדמונים שטרם נחפר.
האתר הוא אחד מהכפרים הרבים של אנשי הפואבלו השוכנים בעמק מונטזומה, שהיה מיושב בין שנת 900 לשנת 1300 לספירה.
מונולופוזאורוס (שם מדעי: Monolophosaurus; מילולית: "לטאה בעלת ציצה בודדת") הוא סוג של דינוזאור תרופוד מקבוצת הטטנורים שחי ביורה האמצעי לפני 165 מיליון שנה.
מאובניו נמצאו במחוז שינג'יאנג בסין ב-1993 ונמצא עם שלד כמעט שלם שהיה שייך לפרט מבוגר כנראה.
דינוזאור זה הגיע לאורך 5.5 מטר ולמשקל 475 ק"ג והיה בעל זרועות גדולות, רגליים ארוכות וחזקות ולסת גדולה עם חוטם רחב דמוי-גרזן שבלט בקצה הראש מעל העיניים.
החלק הבולט תיפקד באופן דומה לקסדת הדילופוזאורוס שהשתמש בה כדי להילחם ביריבים, למשוך נקבות וכו'.
דינוזאור זה לא קרוב לאף דינוזאור אחר והיה כנראה מאבותיהם של המגלוזאוריים, האלוזאוריים והספינוזאוריים, להם שלד דומה מעט.
המונולופוזאורוס נראה בסדרה עולם היורה: מחנה הקרטיקון בעונה הרביעית, בה מספר פרטים מתקיפים את החבורה בפנטהאוז של אביו של קנג'י, אך הם נמלטים דרך פיר מעלית ועם לימוזינות החוצה.
בהמשך נראים עוד פרטים המתקיפים את אנשיו של ד"ר וו, לאחר שברוקלין מושכת אותם.
הוא נראה גם בסרט הפעולה "Jurassic City".
המונולופוזאורוס נראה גם במספר משחקי מחשב ביניהם בעולם היורה: המשחק, פארק היורה 3: בניית פארק, " The Isle", Jurassic World: Alive ועוד.
כמו כן ישנם מוצגים בולטים שלו במוזיאונים כמו במוזיאון פילד להיסטוריה של הטבע, בו מוצב שלד שלו לצד שלד טואוג'יאנגוזאורוס.
מונולית מוריי , הוא מונולית, שניתק בעבר מהר טורלין, באדמת מק.
גובהו של המונולית 370 מטרים מעל פני הים.
המונולית נמצא 370 מטרים מהר טורלין.
המונולית התגלה על ידי משלחת החקר הבריטית, אוסטרלית וניו זילנדית לאנטארקטיקה אשר חקרה את אנטארקטיקה בין השנים 1931–1929 בהנהגת סר דאגלס מוסון.
מוסון קרא למונולית על שמו של סר ג'ורג' מורי, שהיה שופט עליון באוסטרליה הדרומית, נגיד אוניברסיטת אדלייד, ופטרון משלחת החקר.
מונולית מוריי הוא אחד הסלעים החשופים מקרח היחידים בחוף המזרחי של אנטארקטיקה (לצד מונולית סקאלין, הנמצא 6 קילומטרים ממערב למונולית מוריי).
ככזה הוא מהווה את הריכוז הגדול ביותר של בתי הגידול של עופות ימיים במזרח אנטארקטיקה.
בסלע 160,000 זוגות של יסעור אנטארקטי, ו-70,000 זוגות של פינגוויני אדלי.
בשל כך שני המונוליתים הוכרזו כאזור אנטארקטי מוגן מיוחד, תחת האמנה האנטארקטית (אזור ASPA מספר 164).
מונולית סקאלין הוא מונולית (סלע בולט) שצורתו חצי סהר, לחוף אדמת מק.
המונולית נמצא 6 קילומטרים ממערב למונולית מוריי ו-8 קילומטרים מהר טורלין.
שיא גובהו של המונולית (בפסגת מיקלסן בגובה של 420 מטרים מעל פני הים.
מוסון היה הראשון שדרך על הסלע ב-13 בפברואר 1931.
הסלע מופה על ידי ציידי לווייתנים נורווגיים בינואר - פברואר 1931.
הליוויתנאים הנורווגים שמיפו את האזור קראו לו "הר קלריוס מיקלסן" - על שמו של קפטן קלריוס מיקלסן, מפקד ספינת הצייד טורלין (Torlyn) (על שמה נקרא הר טורלין הסמוך).
הנקודה הגבוהה ביותר במונולית נקראת פסגת מיקלסן, ושימרה את השם ההיסטורי.
מוסון קרא לסלע על שמו של ג'יימס סקאלין, ראש ממשלת אוסטרליה בשנים 1930–1929.
מונולית מוריי הוא אחד הסלעים החשופים מקרח היחידים בחוף המזרחי של אנטארקטיקה (לצד מונולית מוריי, הנמצא 6 קילומטרים ממזרח למונולית סקאלין).
מונוסלו (בהונגרית: Monoszló) הוא כפר על גדות אגם בלטון במחוז וספרם שבמרכז הונגריה.
כמו יישובים רבים באירופה גם במונוסלו מספר התושבים נמצא בירידה.
הכפר עתיק למדי ונזכר כבר למן המאה ה-13, עת בן הכפר, הארכיבישוף לודומר מאסטרגום נתמנה לתפקידו, השני במעלה בהיררכיה הכנסייתית בהונגריה, תחת שלטונו של המלך לסלו הרביעי.
כנסיית הכפר עשירה בפרטים מתקופת ימי הביניים, ובמיוחד הדלת הדרומית המעוטרת בעץ החיים כשלצידיו שתי ציפורים.
במונוסלו חיו יהודים בתקופות זמן שונות.
מוֹנוֹתֵאִיזְם הוא אמונה באל אחד ויחיד, בניגוד לפוליתאיזם – אמונה באלים רבים.
מקור המילה מיוונית: μόνος (מונוס) = אחד, θεός (תאוס) = אלוהות.
המונח כשלעצמו מציין רק את ייחודו או בלעדיותו של האל האחד, ושלילת אלים נוספים, אך יש המייחסים לרעיון המונותאיסטי גם את שלילת הגשמות האלוהית.
עמי המזרח הקדום הפגניים ראו בטבע עצמו את האל – ועל כן ראו בשמש, בירח ובכוכבים את האלים.
האמונה העממית באסיה הקטנה שהתבטאה במיתולוגיה היוונית והתגלגלה לאחר מכן גם לתרבות הרומאית, מאמינה באלים רבים – שכל אחד ואחד מהם אחראי על תחום חיים אחר – לדוגמה, אל הגשם, אלת הפריון, אלת המלחמה וכדומה.
אמונה נוספת שהמונותאיזם יצא נגדה היא האמונה הגנוסטית הדואליסטית שנוצרה על ידי זרתוסטרה – המאמינה שישנם שני אלים – האל הטוב והאל הרע.
ביניהם מלחמה מתמדת, שאנו העדים לתוצאותיה.
אמונה זו רווחה במיוחד ברחבי הממלכה הפרסית, עד לתקופה יחסית מאוחרת בה כבש את מקומה האסלאם.
יש הטוענים שהמהפכה האתניסטית במצרים של אחנתון היתה הופעה מוקדמת של המונותאיזם.
נטיות מונותאיסטית בעולם היווני והרומי
הפילוסופיה היוונית הגיעה בשלביה הקלאסיים לחשיבה מונותאיסטית.
כבר קסנופנס, בן המאה ה-6 לפנה"ס, נחשב למבשר הרעיון של אל אחד שאינו ניתן לתיאור, וניתן למצוא אותו גם אצל אריסטו ואפלטון.
עם זאת, הפילוסופיה היוונית-רומית הייתה שונה במהותה מהדתות המונותאיסטיות.
בהמשך, המשכילים באימפריה הרומית פיתחו אמונה באל עליון אחד, כאשר האלים הרבים במיתולוגיה אינם אלא כפופים לו או אספקטים שלו.
כך מתאר אביעד קליינברג את האמונות הנפוצות במאה ה־2 לספירה:
בניגוד לעולם היווני-רומי בו שלטה לרוב התפיסה של אחדות בין צורכי הגוף והנפש (להוציא דיוגנס ואסכולת הציניקנים), הדתות האברהמיות הטיפו לדחיית סיפוקים כדרך להעלות את האספקטים הרוחניים שבאדם.
בתקופה בה העולם היווני-רומי היה מרוכז בחיים בעולם הזה, היהדות והנצרות ייחסו יותר חשיבות לחיי העולם הבא ובציפייה לגאולה.
בעקבות המטפיזיקה של אריסטו, פיתחו בימי הביניים מספר פילוסופים מוסלמים ויהודים תפיסה פילוסופית אריסטוטלית של המונותיאיזם הדתי.
על רקע ההגדרה האריסטוטלית של האל כשכל טהור, התחבטו כמה תאולוגים בשאלה האם אפשר בכלל לייחס לאלוהים רצון חופשי וספונטני.
זיהויו של המונותיאיזם הדתי עם האל שהציג אריסטו מעורר את השאלה, האם בכלל מדובר באישיות או סתם בעקרון מופשט ראשיתי מכונן.
לפי המקרא, כמו גם לפי ממצאים ארכאולוגיים, שבטי ישראל היו פוליתאיסטים בתקופת הברזל כמו העמים הסובבים אותם, ועבדו אלים נוספים שבראשם אל (המכונה במקרא גם אל עליון או אל שדי), שהיה ראש הפנתאון, ותחתיו אלים לאומיים רבים כמו בעל, יהוה, עשתרת ואשרה.
בסביבות המאה ה-6 לפנה"ס נערכה רפורמת יאשיהו, בה נאסר הפולחן לאלים אחרים פרט ליהוה, אך רפורמה זו לא נמשכה לאחר ימיו של המלך יאשיהו.
בתנ"ך מופיעים פסוקים שעשויים לרמוז על אמונה כי קיימות מספר ישויות עליונות הנקראות "אלוהים" או "בני האלוהים".
לדוגמה, בסיפור הבריאה שבספר בראשית נאמר: "ויאמר אלהים נעשה אדם בצלמנו כדמותנו...".
דוגמה נוספת מאותו הספר היא פסוקים כגון "וַיִּרְאוּ בְנֵי הָאֱלֹהִים אֶת בְּנוֹת הָאָדָם כִּי טֹבֹת הֵנָּה...", או התייחסות לאל בלשון רבים, כגון בסיפור מגדל בבל: "ויאמר יהוה...הבה נרדה ונבלה שם את שפתם".
בספר דברים נאמר: "כי ה' אלהיכם הוא אלהי האלהים".
בספר איוב נאמר: "ויבואו בני האלהים להתייצב על יהוה".
"בני אלים" הוא ביטוי המופיע בשירה האוגריתית ובכתובת מצודת רבת עמון ככינוי לאסיפת האלים הכנעניים.
לפני המונותאיזם, התקיימו זרמים אחרים הדוגלים בפולחן לאל בודד אך לא שוללים את קיומם של אלים נוספים: הנותאיזם ומונולטריזם.
מקור המונותאיזם לפי הדתות האברהמיות
על פי המסורת בדתות האברהמיות, מייסד המונותאיזם הוא אברהם.
על פי דתות אלו, הוא הראשון שיצא נגד עבודת האלילים שהייתה נהוגה ברוב העולם, ואף בבית אביו.
לפי תפיסה זו החל המונותאיזם באור כשדים שבעיראק.
במדרש האגדה בראשית רבה קיימים מדרשים המתארים את אברהם שובר את הפסילים של אביו באור כשדים.
באסלאם מתואר מאבקו של אברהם בסורת הנביאים, שם מסופר כיצד הוא קורא תיגר על עבודת האלילים של אנשי עירו ושובר את הצלמים, וכן בסורת הפרה (פסוק 258), שם מתואר מאבקו בשליט, כאשר הוא מבקש ממנו להעלות את השמש בדומה לאל.
גם בנצרות ובברית החדשה אברהם מועלה על נס ומצוין כמופת למאמין שנכון לבצע הרבה הקרבות למען אמונתו.
לעומת זאת, דעה מקובלת במחקר המודרני היא כי מונותאיזם לא התקיים בממלכות ישראל ויהודה עד לאחר חורבן בית המקדש הראשון, והוא מתבטא לראשונה רק בנבואותיו של ישעיהו השני.
על פי המקרא, רוב בני ישראל סגדו במשך רוב תקופת הבית הראשון לאלים רבים, "על כל גבעה רמה ותחת כל עץ רענן".
בספר מלכים ב' מסופר, כי בתקופת מלכותו של יאשיהו התגלה בבית המקדש "ספר התורה" שתוכנו לא היה מוכר לאיש.
הן לפי המסורת היהודית והן לפי המחקר האקדמי מקובל כי אותו ספר הוא ספר דברים.
על פי המסופר, יאשיהו נחרד מדברי הספר ופתח במערכה נרחבת נגד עבודת האלילים.
מאוחר יותר, נקלע יאשיהו בין אשור לבין מצרים, ונהרג במגידו על ידי פרעה נכו.
יורשיו לא המשיכו את דרכו, ורוב העם חזר לעבודת האלילים.
במסורות האברהמיות מקובל שהיהדות היא הדת המונותאיסטית הראשונה, שקמה כניגוד לעבודת האלילים שרווחה בקרב עמי האזור.
בריאת העולם מתוארת בתורה כבריאה שנעשתה במאמרו של אל יחיד ומופשט, ללא כל מאבק באלים אחרים, בניגוד למיתוסי בריאה אחרים כמו אנומה אליש ו-מיתוס הבריאה היווני, שבהם הבריאה נעשית תוך כדי התגוששות בין כמה אלים.
בתורה יש ביטויים רבים האוסרים על עבודה זרה, ומחייבים את האמונה באלוהים, אם כי לעיתים נדירות נכתב שהוא האל היחיד שקיים.
לדוגמה, בעשרת הדיברות נאמר "לא יהיה לך אלהים אחרים על פני", ולא "אני האל היחיד שקיים".
בניגוד לאמונה הגנוסטית המאמינה בשני אלים, נאמר בספר ישעיהו: "יוצר אור ובורא חושך, עושה שלום ובורא רע" – מכאן שלפי האמונה היהודית האל הוא אחד והוא היוצר את הניגודים, ואחראי הן למה שנתפס בעינינו כטוב והן הנתפס בעינינו כרוע.
בקרב הפרשנים המסורתיים מקובל כי צורת הדיבור ברבים ותוארי כבוד המופיעים במקרא, כמו "אלוהי האלוהים", מרמזים על כבודו וגדלותו של ה', וכי הביטוי "בני האלוהים" מתכוון לבני אדם.
יש בהוגי היהדות שראו את מהות מצוות התורה בתור אנטיתזה לאמונה האלילית.
גישה זו מפתח הרמב"ם בחיבורו "מורה נבוכים".
בתקופה מאוחרת יותר קמו בהשפעת היהדות שתי דתות מונותאיסטיות נוספות – הנצרות והאסלאם, שנסמכו בכתביהן על בסיס האמונה היהודית.
דתות אלה שאפו להרחיב את מעגל המאמינים בכל דרך אפשרית.
יש הטוענים כי האסלאם לקח זאת צעד אחד קדימה, משום שבקוראן כתוב במפורש שעל המאמין בתורת מוחמד להרוג את כל עובדי האלילים שאינם מוכנים לשנות את דתם.
הנצרות, שנרדפה בתחילת דרכה על ידי האימפריה הרומית, התפשטה בעולם לאחר הפיכתה לדת הרשמית של האימפריה, לעיתים בכוח החרב לעיתים בעזרת מיסיונרים נוצרים.
המיסיונרים הנוצרים פועלים עד היום כדי להפיץ את הבשורה הנוצרית אף במקומות הנידחים בעולם.
עם התפשטות הנצרות והאסלאם באירופה, בצפון אפריקה ובמזרח התיכון, ומאוחר יותר בשאר חלקי העולם, הלך וקטן מספרם של עובדי האלילים.
מיליונים רבים המירו את דתם, בין בכוח השכנוע ובין בכוח הזרוע, וגבר מאוד כוחו של המונותאיזם.
במקביל, או אולי אפילו קודם, התפתחו במזרח דתות מונותאיסטיות נוספות, מתוכן מספר כתות של ההינדואיזם, וכן הסיקיזם ודתות חדשות כמו הקאו דאי, שנוסדה בתחילת המאה ה-20 בעיר טאי נין שבווייטנאם ומונה כיום כ-5 מיליון מאמינים בווייטנאם וכ-3 מיליון בארצות אחרות.
כמו כן, קיימות דתות מונותאיסטיות כגון הדת השומרונית שהתפצלה מהיהדות, והדתות הבהאית והדרוזית שהתפצלו במהלך השנים מהאסלאם.
כיום, רובו ככולו של העולם משתייך לדתות האברהמיות.
לעומת זאת, בחלק ממדינות העולם (בעיקר באסיה ובאפריקה) ישנם רבים המאמינים באלים רבים (פוליתאיזם), או בדתות שאינן מונחות על פי עקרונות האלוהות (כגון בודהיזם).
מונופוניה (מיוונית: 'μόνος' - מונוס, בעברית 'אחד', 'φωνή' - פון, בעברית 'קול, צליל') הוא מונח המתייחס למוזיקה שהיא, כעיקרון, חד קולית.
במונופוניה נע לבדו קול, אשר לעיתים מוכפל באוקטבה על ידי קולות או כלים אחרים, שישירו למעשה את אותו הקו בדיוק.
כלומר, זמר יחיד או כלי נגינה יחיד.
גם שירת מקהלה באוניסון נחשבת כמונופוניה.
המונופוניה נבדלת מההטרופוניה, ושונה מההומופוניה.
מוזיקה עממית רבה היא מונופונית.
המונופיזיטיזם (מיוונית: מונוס=אחד, פיזיס=טבע/מהות) הוא השקפה כריסטולוגית לפיה הטבעים האנושי והאלוהי של ישו התאחדו לאחד בו.
המונופיזיטיזם הוכרז כמינות הן על ידי הנצרות האורתודוקסית והן על ידי הנצרות הקתולית, עוד לפני שהתפלגו.
המונופיזיטיות צמחה והתפתחה בעת המחלוקות הכריסטולוגיות הגדולות שזעזעו את הכנסייה בין ועידת ניקיאה ב-325 לוועידת כלקדון ב-451. לאחר שהתקבל סופית עקרון השילוש הקדוש בניקיאה, נפנו הוגי הנצרות לעסוק באינספור הבעיות התאולוגיות והפילוסופיות שנבעו ממנו.
נקבע אמנם שישו היה אנושי וגם אלוהי, אך היחס בין טבעיו עורר קושיות כבדות משקל.
הדגשת האופן בו התמזג האל לתוך הבריאה הייתה, בעיני החוששים מכך, פתח לראייתו כנתון לשינוי ותמורה מצד יצירתו וחילול הקודש, במיוחד בסוגיה אם גם האל סבל על הצלב וכיצד.
המחנה שתפס כך את הדברים יוצג בעיקר על ידי אסכולת אנטיוכיה והקפיד על כך שהצד האנושי היה שלם, מלא ומתפקד בזכות עצמו ולכן נשמתו ובשרו יכלו לסבול ולחוות הכל, בעוד שזה האלוהי פעל אמנם בתיאום גמור עמו אך היה גם מנותק במידת-מה.
הקוטב השני יוצג על ידי האסכולה האלכסנדרונית שדאגה יותר מכך שפירוד בין הטבעים המעיט באלוהיות ישו וגם איים על אפשרות הגאולה, שהייתה מותנית בכך שעבר את כל חוויות בני-האדם ובכך רומם את האנושי כולו מן החטא הקדמון.
בניגוד לאנטיוכים, הם החשיבו דווקא את האחדות והרצף בין שני הטבעים.
לשני המחנות היו הוגים קיצוניים שהפתרונות שהציעו הוקעו כמינות.
האלכסנדרונים הצמיחו לדוגמה את האפולינריזם, שגרס כי גופו של ישו בלבד היה אנושי ונשמתו ושכלו אלוהיים; האנטיוכי נסטוריוס גיבש את הנסטוריאניזם, ששלל ממרים, אם ישו את התואר "מולידת האל" בטענה כי ילדה רק את צדו האנושי.
מצדדי שתי הפילוסופיות נודו והוכרזו ככופרים.
המונופיזיטיות פותחה על ידי אוטיכס ראש המנזר בקונסטנטינופול, כריאקציה לנסטוריאניות.
כנגד הדעה כי לישו היו שני טבעים, טבע אלוהי וטבע אנושי, השקפה דיאופיזיטית כדעת פלביאנוס, פטריארך קונסטנטינופול.
אך אוטיכס חזר על דעתו וערער בפני הפטריארכים דיוסקורוס מאלכסנדריה וסוורוס מאנטיוכיה.
בתמיכתם, כינס הקיסר הביזנטי תאודוסיוס השני (408–450) בשנת 449 ועידה אקומנית באפסוס (שכונתה אחר־כך "לטרוקיניום" - ועידת גזלנים) ובה זוכה אוטיכס ואילו פלביאנוס גונה, וזמן קצר אחר־כך מת.
תוצאת החלטה זו הייתה שהכנסייה כולה אימצה את ההשקפה המונופיזיטית/מיאפיזיטית.
ברם, האפיפיור לאו הראשון לא הכיר בהחלטות ועידת אפסוס השנייה (בשנת 449) ולכן בשנת 451 כונסה ועידת כלקדון, ובה תמכו ההגמונים באפיפיור לאו ואישרו את ההשקפה הדיאופיזיטית, שעל פיה היה ישו בחייו משיח בעל שני טבעים שלמים שלא התמזגו לאחד, אף שנמצאו בגוף אחד.
על פי השקפה זו ישו היה בעת בעונה אחת גם אל וגם אדם מושלם.
ועידת קונסטנטינופול השנייה ב-553 התנערה באופן סופי ומוחלט מהתאולוגיה המונופיזיטית/מיאפיזיטית וכתוצאה מכך נוצרה היררכיה חליפית בכנסיות המזרחיות המונופיזיטיות.
כך נוצר מצב בו היו ערים בהן היו שני בישופים, האחד מונופיזיטי והשני דיאפיזיטי.
עם השנים, נושא המונופיזיטיזם הפך מוויכוח תאולוגי גרידא לעניין פוליטי, ומחוזות אשר רצו בעצמאות מהאימפריה הביזנטית אימצו את ההשקפה הזו; בנוסף לכך, גם כמה מהקיסרים הביזנטיים תמכו בה בתקופות מסוימות, ובראשית המאה ה-7 אף היה ניסיון לאחד את המונופיזיטיות והדיופיזיטיות באמצעות המונותליטיזם.
בסופו של דבר מספר מחוזות כנסייתיים במזרח אימצו דוקטרינה כמעט זהה למונופיזיטיות, הגישה המיאפיזיטית , הגורסת כי לישו היו שני טבעים שהתאחדו לאחד; כאמור, ההשקפה הדיאפיזיטית טוענת שלישו היו שני טבעים שלא התאחדו, אך התקיימו זה לצד זה בגוף אחד.
כנסיות מיאפיזיטיות אלו נקראות היום בשם הכוללני נצרות אוריינטלית אורתודוקסית וגם הן מגנות את המונופיזיטיזם הקיצוני של אוטיכס.
על פי ההשקפה הכריסטולוגית-המונופיזיטית, טבעו האלוהי של ישו הוא החשוב ולכן חג ההתגלות היה עבורם החג החשוב ולא חג המולד.
בעשורים השלישי והרביעי של המאה השישית חלה צמיחה מואצת בתנועה המונופיזיטית, בעת בה עמד בראשה סוורוס, הפטריארך המודח של אנטיוכיה, אך המונופיזיטים עמדו בפני כמה קשיים.
הבישופים המונופיזיטים סירבו להסמיך את פרחי הכמורה מחשש לרדיפות על ידי הכלקדונים שהחזיקו בשלטון הכנסייה.
אף על פי שלעיתים הסמיכו כמרים בסתר, הם סירבו לקיים הסמכות פומביות.
בניסיון לתת מענה לבעיה, סוורוס הגה את הרעיון של בישוף נודד, אשר יסמיך בנדודיו את פרחי הכמורה.
רעיון זה היה הכרחי כדי להמשיך לקיים את הסקרמנטים וחיי הדת של הקהילות המונופיזיטיות.
בהמשך סוורוס גם כתב לתומכיו כי כל בישוף אשר תומך באמונה המונופיזיטית רשאי להסמיך את הכמרים והדיאקונים.
פתרון זה נולד מכורח המצב ונועד להיות זמני, כמו כן הוא הוגבל למנזרים מסוימים, אך הוא סימן את תחילת התהליך ליצירת היררכיה מונופיזיטית נפרדת מההיררכיה הכנסייתית הקתולית.
קושי שני היה המחלוקת הפנימית.
עיקר המחלוקת הוא על טבעם של ישו ושל אדם הראשון לפני התחייה מחדש והנפילה מגן העדן.
סוורוס הטיף למונופיזיטיזם סטנדרטי וטען כי גופו של ישו לפני תחייתו מחדש היה כגוף של בן תמותה, וגם כי אדם הראשון נברא מהתחלה כבן תמותה.
יוליאן מהליקרנאסוס (Halicarnassus) לעומתו, שהיה מקורבו של סוורוס לפני הגעתם לאלכסנדריה, גרס כי שניהם נבראו בלתי ניתנים להשחתה וכי אדם הראשון הפך לבן תמותה לאחר נפילתו מגן העדן.
יוליאן נפטר בשנת 527, אך תלמידיו המשיכו את תורתו ונקראו יוליאנים על שמו.
עד מהרה סוורוס מצא את עצמו מנהיג של מיעוט בתוך אלכסנדריה.
המחלוקת הסלימה והגיעה לכדי אלימות ממשית בשנת 535 כאשר תאודוסיוס, תלמידו של סוורוס, נבחר לפטריארך של אלכסנדריה.
באמצע הסמכתו כפטריארך התפרץ לכנסייה המון של נזירים יוליאנים.
ההמון הבריח את תאודוסיוס והושיב במקומו את מועמדם על כס הבישוף.
תאודוסיוס חזר מלווה בכוח צבאי שניתן לו על ידי הקיסר בראשות הגנרל נארסס והדיח את גאינוס, הבישוף שמינו היוליאנים.
תאודוסיוס רדף בכוח הזרוע את היוליאנים במשך 17 חודשים ומינה בישופים מהזרם הסטנדרטי של המונופיזיסטיזם.
הקיסר המשמעותי ביותר של האימפריה הרומית המזרחית במאה השישית היה הקיסר יוסטיניאנוס.
מלבד משך שלטונו הארוך יחסית, כיבושיו הצבאיים ורפורמות המשפט שלו, שלטונו של יוסטיניאנוס אופיין ברפורמות דתיות ויחס אמביוולנטי כלפי המונופיזיטיזם.
בתחילת שלטונו נראה שהמשיך את דרכו של הקיסר הקודם, דודו הכלקדוני יוסטיניוס.
יוסטיניאנוס פרסם אידקטים המגנים את כל האמונות הדתיות מלבד זאת של הכנסייה הנוצרית הכלקדונית, אך במהרה גישתו השתנתה.
בשנת 530 או 531 יוסטיניאנוס הפסיק את הרדיפות ומחזיר את הנזירים המונופיזיטים למנזרים שלהם.
בשנת 532 יוסטיניאנוס כינס בקונסטנטינופול אספה של כמרים כלקדונים ומונופיזיסטים כדי לנסות לדון ולגשר על הפערים בין הזרמים השונים.
באספה הציג יוסטיניאנוס את הנוסחה התאולוגית Theopaschitism, שעמדה בראש הדוקטרינה הדתית שלו.
משמעות הנוסחה היא כי "אחד מהשילוש הקדוש סבל בבשרו".
הכלקדונים קיבלו זאת אך המונופיזיסטים התנגדו מפני שהנוסחה נתפסה בעיניהם כנסטוריאנית מידי.
למרות זאת, השיחות המשיכו ובחורף השנים 534-535 סוורוס מאנטיוכיה הגיע לקונסטנטינופול כדי להשתתף בשיחות בעצמו.
אולם בשנת 535 התחלף האפיפיור לאגפטוס הראשון אשר נקט בגישה נוקשה יותר כלפי המונופיזיטים.
יוסטיניאנוס רצה לשמור על יחסים טובים עם האפיפיור ערב הפלישה לאיטליה ולכן הורה לפטריארך של קונסטנטינופול להכריז על ראשי המונופיזיטים ככופרים ולגרש אותם מהעיר.
בשנת 538 אף הדיח את תאודוסיוס ממשרת הפטריארך של אלכסנדריה.
אך לא בזאת נגמרו מאמציו של יוסטיניאנוס לאיחוד הכנסייה מחדש.
בשנת 540 הקיסר החליט לחזור לניסיונותיו לאיחוי הקרע בדת הנוצרית.
יוסטיניאנוס החליט להוקיע שלושה פרקים אשר התקבלו בוועידת כלקדון אך היו בעלי נטייה נסטוריאנית.
שלושת הפרקים הכילו את כתביהם של תאודור ממסופוטמיה, תאודורט מסיירהוס ואיבס מאדסה.
יוסטיניאנוס קיווה כי הוקעת שלושת הפרקים תרכך את הגישה המונופיזיטית ותעזור לגשר על הפער בין שני הזרמים.
החלטה זאת הפכה לרשמית בשנת 544 כשהקיסר פרסם אידיקט מלכותי בנושא.
עם זאת, ניסיון הגישור שוב נחל כישלון.
המערב ראה זאת כתקיפה על ועידה הכלקדון, צפון אפריקה סירבה להכיר בהצהרה וגם האפיפיור סירב לחתום עליה.
לבסוף האפיפיור נכנע ללחץ ובוועידת קונסטנטינופול השנייה שהתקיימה בשנת 553 התקבלה רשמית הוקעת שלושת הפרקים.
למרות זאת, הוועידה לא השיגה את מטרתה המקורית שהייתה פיוס בין המונופיזיטים לכלקדונים.
המונופיזיטים ראו בוועידה כפשרה חלקית בלתי מספקת, ודבקו בסירובם לקבל את החלטות ועידת כלקדון.
בעקבות זאת נרדפו על ידי יוסטיניאנוס.
אחת הדמויות המרתקות במאה השישית בכלל ובהקשר המונופיזיטי בפרט, היא הקיסרית תאדורה אשתו של יוסטיניאנוס.
תאודורה תמכה בגלוי במונופיזיסטים ואף אירחה בארמונה בקונסטנטינופול מונופיזיטים חשובים רבים.
תאודורה מימנה את השוהים בארמון ולעיתים הייתה מגיעה לביקור עם בעלה הקיסר שאהב לקיים עמם דיונים תאולוגיים.
תאודורה הוקסמה כנראה במיוחד מחייהם הצנועים והפשוטים של מנהיגי המונופיזיטיזם יותר מאשר שהתעניינה בתאולוגיה עצמה.
לאחר הגליית ראשי המונופיזיטים מקונסטנטינופול והכרזתם ככופרים, אנטימוס (anthimus) בישוף מונופיזיטי ברח לארמונה ונהנה מהגנתה.
תאודורה אף חיתנה את ביתה עם צאצאו של הקיסר אנסטסיאוס, שהיה תומך של המונופיזיטים.
ייתכן כי אחת הסיבות לניסיונות הפשרה של יוסטיניאנוס עם המונופיזיטים הייתה השפעתה של תאודורה עליו.
מוֹנוֹרֵייל או רכבת חד־פסית היא רכבת עירונית הנעה או נתלית על גבי קורה הנתמכת על ידי עמודים תומכים.
המונורייל רוכב או נתלה על קורות בטון או פלדה בפישוק כשהאחיזה נעשית באמצעות צמיגים.
הקורות מסוגלות לתת רמת גמישות מסוימת להתפתלויות והתעקלויות – הן מסוגלות ליצור עקומה ברדיוס של 45 עד 60 מטר.
הקורות עליהן נוסעת המונורייל נתמכות על ידי עמודים בגובה של בין 6.5 ל־12 מטר מעל הקרקע.
בסיאטל, הקורות מרובעות בעובי של 1.219 מטר והן מונחות במרחק של כ־24 מטר האחת מהשנייה, כאשר ישנם זוג קורות עבור רכבות המגיעות בכיוונים מנוגדים.
יש אף המרחיבים את ההגדרה לכל מסילה עילית על עמודים וכוללים אף רכבות הנתלות בגבן (בדומה לרכבל) על גבי מסילה עילית המונפת על עמודים ולא רק לרכבות הרוכבות או נתלות על מסילת המונורייל.
דוגמאות לרכבות מסוג זה הן הרכבת התלויה של וופרטל בגרמניה, הרכבת התלויה של צ'יבה, והרכבת התלויה של שונאן ביפן.
המונורייל העירוני יכול להגיע למהירות של עד כ־80 קמ"ש.
המונורייל נוסע במפלס שונה מכלי רכב הנמצאים בכבישים ולכן לא יכול להיווצר מצב של תאונה.
המונורייל כרוך סביב הקורות באמצעות הגלגלים ולכן לא סביר מצב שבו המונורייל תרד מהפסים.
המונורייל מונע על ידי מערכת חשמלית בלתי מזהמת.
למונורייל צמיגי גומי ולכן הוא שקט יותר מרכבת.
חלק מהמונוריילים הם אוטונומיים (ללא נהג).
המסוט, מתקן המטה כיוון רכבות ממסלול למסלול, תמיד ישאיר מסלול אחד תלוי בין שמים לארץ.
מונורייל הנע על מסלול זה בטעות יכול לרדת מהפסים ואף ליפול מספר מטרים לקרקע.
במרבית המדינות אין תקנים מיוחדים עבור העמודים התומכים ולכן נוטים לייצר עמודים אלו על פי שיטות הקניין.
נוסעים אינם יכולים לצאת מהמונורייל בשעת חירום עקב גובהו הרב.
עלות התקנתו ותפעלו של המונורייל גבוהה מזו של רכבת קלה.
בישראל אין מערכת רכבות מונורייל אף שהוצע לשלב מונורייל במסלול קצר בין פרויקט שער העיר ו"מתחם האלף" הנמצאים בראשון לציון.
בשנות ה-60 היו הצעות להתקין מונורייל בתל אביב.
בתקציב הממשלה לשנת 2025 שאושר בממשלה, אושר תקציב ראשוני למונורייל בישראל.
מקסיקו סיטי (Aerotrén – בנמל התעופה)
דיסלדורף (Sky Train – בנמל התעופה)
מונוציטים הם תאים השייכים למערכת החיסון.
המונוציטים זורמים בדם ובולעים פתוגנים, אך הם בעיקר ידועים כתאי-האם של המקרופאג'ים, התאים הבלעניים החשובים ביותר במערכת החיסון; כשמונוציט נודד מהדם אל רקמה כלשהי הוא עובר התמיינות והופך למקרופאג'.
המונוציטים מהווים אם כן את אחד משלושת סוגי הפגוציטים במערכת החיסון.
המונוציטים הם תאי הדם הלבנים הגדולים ביותר, והם גדולים פי שניים עד שלושה לערך מתאי דם אדומים; קוטרם נע בין 15 ו-25 מיקרומטר.
אורך חייהם ארוך מאוד ומגיע למספר חודשים אבל הם נשארים בדם רק שלושה ימים.
מהדם הם יוצאים לרקמות השונות, והופכים בהן למקרופאג'ים (או לתאים דנדריטים, במקרה שהם מגיעים לעור או לריריות).
שכיחות המונוציטים בדם נעה בין 4% ו-8% מסך כל תאי הדם הלבנים.
למונוציטים גרעין תא גדול בצורת U.
בשיטות שונות לצביעת תאים נצבעים המונוציטים באפור-כחול, ואילו הגרעין נצבע בסגול כהה.
המונוציטים הם אגרנולוציטים - הציטופלזמה שלהם אינה מכילה גרנולות הספציפיות להם, אלא רק גרנולות המשותפות לכלל תאי הדם הלבנים.
זאת בניגוד לגרנולות הספציפיות המופיעות בציטופלזמה של תאי דם לבנים ממשפחת הגרנולוציטים - הנויטרופילים, האאוזינופילים והבאזופילים.
המונוציטים נמשכים באופן כימוטקטי אל אתר הזיהום, בולעים חיידקים ופתוגנים אחרים וממסים אותם (פגוציטוזה).
בנוסף הם בולעים תאים עצמיים הנגועים בנגיפים או בחיידקים תוך-תאיים.
כשמתרחש זיהום ברקמה כלשהי, חלה נדידה מסיבית של מונוציטים מהדם אל הרקמה.
אותות כימיים המשתחררים בסביבת הזיהום גורמים למונוציטים לגדול מעט; כמות הליזוזומים בתוכם גדלה בצורה דרסטית, והם הופכים למקרופאגים (הליזוזומים אחראיים להמסת הפתוגן לאחר שהפגוציט בלע אותו).
בפילוגנטיקה, קבוצת אורגניזמים היא מונופילטית (מיוונית – גזע אחד) או הולופילטית אם כל האורגניזמים באותה קבוצה התפתחו במהלך האבולוציה מאב קדמון משותף, וכל הצאצאים של אותו אב קדמון נמצאים בקבוצה זו.
להבדיל, אם קיימים צאצאים אשר אינם בקבוצה, הקבוצה תקרא קבוצה פרפילטית.
אם הקבוצה אינה כוללת את האב הקדמון כלל, היא תקרא פוליפילטית.
לדוגמה, כל האורגניזמים בסוג אדם, מגיעים ממשפחת ההומינידים, ולא ידועים צאצאים אחרים במשפחה זו.
לכן הסוג הומו הוא קבוצה מונופילטית.
הגישה השולטת כיום באשר לטקסונומיה של עולם הטבע גורסת שהטקסונים באילן היוחסין של היצורים צריכים להיות מונופילטיים כדי לייצג נאמנה את התפתחותם במהלך האבולוציה.
מונוקל או מִשקף הוא סוג של משקפיים המשמש לתיקון ראייה של עין אחת בלבד.
הוא מורכב מעדשה עגולה ובדרך כלל כולל גם מסגרת עשויה מתכת על מנת לאפשר חיבור שרוך.
הצד השני של השרוך קשור לבגד המרכיב כדי למנוע את איבוד המונוקל.
המונוקל היה נפוץ ביותר בסוף המאה ה-19 וכיום הוא מאוד נדיר.
זאת בעיקר בגלל ההתקדמות בתחום האופטומטריה אשר אפשרה הבחנה טובה יותר של כושר הראייה וכן גם בגלל היכולת לייצר משקפיים ועדשות מגע עם עוצמה שונה לכל עין.
המונוקל מוחזק במקומו על ידי שרירי הפנים של המרכיב כאשר גודל המונוקל מותאם כך שיוכל להחזק במקומו בין הגבה ללחי של המרכיב על ידי קריצה קלה.
בגלל אופן ההרכבה הזו, יכול המונוקל ליפול בקלות עם הבעת פנים לא מתאימה.
השימוש במונוקל מקושר בדרך כלל עם גברים בני המעמד העליון העשיר.
מונוקל משולב עם טוקסידו ומגבעת משלים תלבושת של ג'נטלמן סטריאוטיפי.
גם תיאור סטריאוטיפי של קצין בצבא פרוסיה כלל מונוקל, למשל בקריקטורות של ג'ורג' גרוס.
ישנם מספר מפורסמים אשר ידועים בדבר הרכבת מונוקל כגון הפוליטיקאי הבריטי ג'וזף צ'מברלין ובנו אוסטן, הנשיא הפורטוגזי אנטוניו דה ספינולה ויוליוס אבולה האיטלקי.
בין המפורסמים כיום ניתן למצוא את האסטרונום הבריטי סר פטריק מור ואת המתאגרף לשעבר כריס אובנק.